b'\n_START_ARTICLE_\nChefir\n_START_SECTION_\nIntroducere\n_START_PARAGRAPH_\nGranulele de chefir sunt o combina\xc8\x9bie de bacterii \xc8\x99i drojdii (ciuperci) \xc3\xaentr-un amestec de proteine, lipide \xc8\x99i zaharuri. Aceast\xc4\x83 simbioz\xc4\x83 de substan\xc8\x9be formeaz\xc4\x83 granule care seam\xc4\x83n\xc4\x83 cu conopida. \xc3\x8en zilele noastre, chefirul devine din ce \xc3\xaen ce mai apreciat datorit\xc4\x83 noilor cercet\xc4\x83ri privind foloasele pe care le aduce s\xc4\x83n\xc4\x83t\xc4\x83\xc8\x9bii. Granulele de chefir sunt o comunitate foarte dinamic\xc4\x83 \xc8\x99i complex\xc4\x83 de microorganisme \xc3\xaen care se g\xc4\x83sesc multe tipuri diferite de bacterii \xc8\x99i ciuperci._NEWLINE_Chefirul tradi\xc8\x9bional este fermentat la temperatura camerei, de obicei fiind l\xc4\x83sat peste noapte. Datorit\xc4\x83 ferment\xc4\x83rii lactozei rezult\xc4\x83 o b\xc4\x83utur\xc4\x83 acri\xc8\x99oar\xc4\x83, carbogazoas\xc4\x83 \xc8\x99i u\xc8\x99or alcoolic\xc4\x83 cu o consisten\xc8\x9b\xc4\x83 asem\xc4\x83n\xc4\x83toare iaurtului diluat. La \xc3\xaenceputul secolului XX, chefirul era fermentat \xc3\xaen l\xc4\x83ptarii de mici dimensiuni \xc8\x99i ajungea la un procent de alcool \xc3\xaentre 1 \xe2\x80\x93 2%, \xc3\xaens\xc4\x83 chefirul preparat pentru comer\xc8\x9b, cu metode moderne de protec\xc8\x9bie are mai pu\xc8\x9bin de 1% alcool, probabil datorit\xc4\x83 timpului redus de fermentare._NEWLINE_Exist\xc4\x83 tipuri de chefir care se dezvolt\xc4\x83 \xc8\x99i \xc3\xaen alte lichide. Ele pot fi diferite de chefir \xc8\x99i prin aspect \xc8\x99i prin componen\xc8\x9ba microbian\xc4\x83. Chefirul de ap\xc4\x83 se dezvolt\xc4\x83 \xc3\xaen ap\xc4\x83 cu zah\xc4\x83r (uneori se adaug\xc4\x83 fructe uscate cum ar fi smochinele \xc8\x99i zeama de l\xc4\x83m\xc3\xa2ie), sunt l\xc4\x83sate o zi sau mai mult la temperatura camerei.\n_START_SECTION_\nCum se face chefirul\n_START_PARAGRAPH_\nPentru a prepara chefir tradi\xc8\x9bional este nevoie de granule de chefir care sunt o comunitate cu aspect gelatinos format\xc4\x83 din bacterii \xc8\x99i ciuperci. Granulele de chefir con\xc8\x9bin o polizaharid\xc4\x83 solubil\xc4\x83 \xc3\xaen ap\xc4\x83 cunoscut\xc4\x83 sub numele de \xc2\xab\xc2\xa0kefiran\xc2\xa0\xc2\xbb, ce las\xc4\x83 \xc3\xaen gur\xc4\x83 un gust \xc8\x99i o senza\xc8\x9bie a unei texturi de sfoar\xc4\x83. Granulele de chefir nu pot fi produse din nimic, ci ele cresc \xc3\xaen timpul ferment\xc4\x83rii, \xc3\xaen plus sunt produse \xc8\x99i alte granule. Granulele de chefir pot fi cump\xc4\x83rate sau donate de c\xc4\x83tre alte persoane care cresc chefir. Ele au o nuan\xc8\x9b\xc4\x83 \xc3\xaentre alb \xc8\x99i galben \xc8\x99i sunt de obicei de m\xc4\x83rimea unei nuci, \xc3\xaens\xc4\x83 pot fi \xc8\x99i mici c\xc3\xa2t un bob de orez.\n_START_SECTION_\nS\xc4\x83n\xc4\x83tate \xc8\x99i nutri\xc8\x9bie\n_START_PARAGRAPH_\nChefirul previne muta\xc8\x9biile genetice \xc8\x99i are propriet\xc4\x83\xc8\x9bi antioxidante. Se poate schimba con\xc8\x9binutul nutritiv prin simpla fermentare pentru perioade de timp mai scurte sau mai lungi. Ambele etape aduc diferite beneficii s\xc4\x83n\xc4\x83t\xc4\x83\xc8\x9bii. De exemplu, chefirul l\xc4\x83sat prea mult la fermentat (acest lucru face ca gustul s\xc4\x83-i fie mai acru) m\xc4\x83re\xc8\x99te \xc3\xaen mod semnificativ con\xc8\x9binutul de acid folic. Chefirul contribuie, de asemenea, la digerarea lactozei \xc3\xaen calitate de catalizator, din acest motiv fiind mai potrivit dec\xc3\xa2t alte lactate pentru persoanele care sufer\xc4\x83 de intoleran\xc8\x9b\xc4\x83 la lactoz\xc4\x83. S-a demonstrat printr-un studiu aplicat \xc8\x99obolanilor ca keefiranul din chefir reduce cazurile de hipertensiune \xc8\x99i nivelul colesterolului din plasma sangvin\xc4\x83.\n_START_SECTION_\nCum se bea chefirul\n_START_PARAGRAPH_\n\xc3\x8en timp ce unele persoane prefer\xc4\x83 s\xc4\x83 bea chefirul simplu, mul\xc8\x9bi \xc3\xael consider\xc4\x83 prea acru \xc8\x99i prefer\xc4\x83 s\xc4\x83 adauge fructe, miere, sirop de ar\xc8\x9bar sau alte arome \xc8\x99i \xc3\xaendulcitori. Pute\xc8\x9bi s\xc4\x83-l amesteca\xc8\x9bi \xc8\x99i cu fructe \xc3\xaenghe\xc8\x9bate (banane, c\xc4\x83p\xc8\x99uni, afine sau altele) cu ajutorul unui mixer. Mai poate fi ad\xc4\x83ugat\xc4\x83 vanilie, nectar de agave \xc8\x99i alte arome. \xc3\x8en Polonia, chefirul se vinde cu diverse soiuri de fructe \xc8\x99i arome deja ad\xc4\x83ugate, at\xc3\xa2t organic c\xc3\xa2t \xc8\x99i non-organic. Se serve\xc8\x99te ca b\xc4\x83utur\xc4\x83 la micul dejun, pr\xc3\xa2nz sau cin\xc4\x83 \xc3\xaen \xc8\x9b\xc4\x83ri precum Rusia, Belarus, Ucraina, Polonia (al doilea produc\xc4\x83tor din lume, dup\xc4\x83 Rusia), Norvegia, Suedia, Finlanda (\xc3\xaen special minorit\xc4\x83\xc8\x9bile de origine rus\xc4\x83 \xc8\x99i eston\xc4\x83), Letonia, Estonia \xc8\x99i Lituania \xc8\x99i este cunoscut ca fiind o b\xc4\x83utur\xc4\x83 s\xc4\x83n\xc4\x83toas\xc4\x83 accesibil\xc4\x83 ca pre\xc8\x9b. \xc3\x8en \xc8\x9b\xc4\x83rile slave sudice, chefirul este consumat \xc3\xaen orice perioad\xc4\x83 a zilei, \xc3\xaen special cu zelnik, etc.\n_START_SECTION_\nDiferite tipuri de lapte\n_START_PARAGRAPH_\nGranulele fac s\xc4\x83 fermenteze laptele majorit\xc4\x83\xc8\x9bii mamiferelor \xc8\x99i cresc \xc3\xaen lapte. \xc3\x8en mod obi\xc8\x99nuit, se folose\xc8\x99te laptele de vac\xc4\x83, capr\xc4\x83 \xc8\x99i oaie, fiecare av\xc3\xa2nd calit\xc4\x83\xc8\x9bi organoleptice \xc8\x99i nutritive diferite. De obicei se folose\xc8\x99te laptele nefiert._NEWLINE_Pe l\xc3\xa2ng\xc4\x83 acestea, granulele de chefir fac s\xc4\x83 fermenteze \xc8\x99i \xc3\xaenlocuitori ai laptelui, cum ar fi laptele f\xc4\x83cut din soia, orez \xc8\x99i cocos, precum \xc8\x99i alte lichide dulci cum ar fi: zeama de fructe, apa de cocos, berea, planta wort \xc8\x99i berea de ghimbir. Totu\xc8\x99i, granulele \xc3\xaenceteaz\xc4\x83 s\xc4\x83 creasc\xc4\x83 dac\xc4\x83 lichidul nu con\xc8\x9bine to\xc8\x9bi factorii de cre\xc8\x99tere necesari bacteriilor._NEWLINE_Pentru sinteza polizaharidei din care sunt compuse granulele (kefiran) nu sunt neap\xc4\x83rat necesare zaharurile din lapte; studiile au demonstrat c\xc4\x83 o alternativ\xc4\x83 lichid\xc4\x83 potrivit\xc4\x83 este \xc8\x99i rezultatul hidrolizei orezului. \xc3\x8en plus, s-a demonstrat c\xc4\x83 granulele se \xc3\xaenmul\xc8\x9besc c\xc3\xa2nd produc fermentarea laptelui din soia, de\xc8\x99i \xc3\xae\xc8\x99i schimb\xc4\x83 aspectul \xc8\x99i dimensiunea datorit\xc4\x83 diferitelor proteine disponibile chefirului.\n_START_SECTION_\nUtiliz\xc4\x83ri culinare\n_START_PARAGRAPH_\nChefirul este unul din ingredientele principale din supa rece lituanian\xc4\x83, din sfecla \xe2\x80\x9esaltibarsciai\xe2\x80\x9d, cunoscut\xc4\x83 sub numele de \xe2\x80\x9ebor\xc8\x99 rece\xe2\x80\x9d.'